รัฐบาลไทย-ข่าวทำเนียบรัฐบาล-รมว.วธ.เปิดงาน “วันอาเซียน” ปี ๒๕๖๒  หนุนบทบาทไทยในฐานะประธานอาเซียน
วันศุกร์ที่ 9 สิงหาคม 2562
รมว.วธ.เปิดงาน “วันอาเซียน” ปี ๒๕๖๒  หนุนบทบาทไทยในฐานะประธานอาเซียน
รมว.วธ.เปิดงาน “วันอาเซียน” ปี ๒๕๖๒  หนุนบทบาทไทยในฐานะประธานอาเซียน จัดการแสดง นิทรรศการ เสวนา “ปีแห่งวัฒนธรรมอาเซียน” และกิจกรรม “มะพร้าว ของดี วิถีอาเซียน”
รมว.วธ.เปิดงาน “วันอาเซียน” ปี ๒๕๖๒ หนุนบทบาทไทยในฐานะประธานอาเซียน จัดการแสดง นิทรรศการ เสวนา “ปีแห่งวัฒนธรรมอาเซียน” และกิจกรรม “มะพร้าว ของดี วิถีอาเซียน”
วันที่ ๘ สิงหาคม ๒๕๖๒ ที่ศูนย์วัฒนธรรมอาเซียน ชั้น ๓ หอศิลป์ร่วมสมัยราชดําเนิน กรุงเทพฯ นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เป็นประธานในพิธีเปิดกิจกรรมวันอาเซียน ประจําปี ๒๕๖๒ จัดขึ้นระหว่างวันที่ ๘ - ๑๐ สิงหาคม ๒๕๖๒ พร้อมชมการแสดงชุด “VIVA ASEAN” และเยี่ยมชมนิทรรศการ “ปีแห่งวัฒนธรรมอาเซียน” และการสาธิตกิจกรรม “มะพร้าว ของดี วิถีอาเซียน”จากสถานเอกอัครราชทูตประเทศสมาชิกอาเซียนประจําประเทศไทย โดยมีนายกฤษศญพงษ์ ศิริ ปลัดกระทรวงวัฒนธรรม ผู้บริหารกระทรวงวัฒนธรรม ผู้แทนจากสถานเอกอัครราชทูตประเทศสมาชิกอาเซียนประจําประเทศไทย และผู้แทนหน่วยงานที่เกี่ยวข้อง เข้าร่วม
นายอิทธิพล กล่าวว่า กลุ่มประเทศสมาชิกอาเซียนมีศิลปวัฒนธรรมและประเพณีที่คล้ายคลึงกัน ตลอดจนมีความสัมพันธ์และความร่วมมือด้านต่างๆระหว่างกันมายาวนานนับถึงปัจจุบันเป็นเวลา ๕๒ ปี นับจากวันก่อตั้งสมาคมประชาชาติเอเชียตะวันออกเฉียงใต้ หรืออาเซียน เมื่อวันที่ ๘ สิงหาคม ๒๕๑๐ ซึ่งรัฐบาลและกระทรวงวัฒนธรรม (วธ.) มีนโยบายในการสร้างบทบาทของไทยในเวทีอาเซียนและประชาคมโลกโดยใช้มิติทางวัฒนธรรมเสริมสร้างความสัมพันธ์ระหว่างประเทศ ทั้งนี้ วธ. ได้เสนอให้ที่ประชุมรัฐมนตรีอาเซียนที่กํากับดูแลงานด้านวัฒนธรรมและศิลปะ ครั้งที่ ๘ เมื่อวันที่ ๒๔ ตุลาคม ๒๕๖๑ ณ เมืองยอกยาการ์ตา สาธารณรัฐอินโดนีเซีย เห็นชอบให้ปี ๒๕๖๒ เป็น “ปีแห่งวัฒนธรรมอาเซียน” (ASEAN Cultural Year 2019) ภายใต้แนวคิด “หลากหลาย สร้างสรรค์ ยั่งยืน” (Diversity, Creativity, Sustainability) เพื่อส่งเสริมเผยแพร่วัฒนธรรมอาเซียนในฐานะประชาคมหนึ่งเดียวสู่การรับรู้ของสังคมโลก (ASEAN: Oneness to the World) โดย วธ. ได้นําเสนอแผนการดําเนินงานภายใต้ปีแห่งวัฒนธรรมอาเซียนตลอดปี ๒๕๖๒ ต่อที่ประชุมคณะรัฐมนตรี เมื่อวันที่ ๒๕ ธันวาคม ๒๕๖๑
รัฐมนตรีว่าการกระทรวงวัฒนธรรม กล่าวอีกว่า สําหรับกิจกรรมวันอาเซียน ประจําปี ๒๕๖๒ ระหว่างวันที่ ๘ - ๑๐ สิงหาคม ๒๕๖๒ มีกิจกรรมประกอบด้วย (๑) การแสดงชุด “VIVA ASEAN” (๒) การเสวนา “ปีแห่งวัฒนธรรมอาเซียน : หลากหลาย สร้างสรรค์ ยั่งยืน” โดยวิทยากรผู้ทรงคุณวุฒิ ได้แก่ น.ส.ดารุณี ธรรมโพธิ์ดล ที่ปรึกษาด้านต่างประเทศ กระทรวงวัฒนธรรม ดร.สุรัตน์ จงดา ผู้ช่วยอธิการบดีสถาบันบัณฑิตพัฒนศิลป์ นายยุทธนา อัมระวงศ์ อาจารย์ประจําสาขานาฏศิลป์ คณะมนุษยศาสตร์และสังคมศาสตร์ มหาวิทยาลัยราชภัฏบ้านสมเด็จเจ้าพระยาและศิลปินจากคณะคิดบวกสิปป์ (๓) นิทรรศการ “ปีแห่งวัฒนธรรมอาเซียน” และ (๔) กิจกรรมสาธิต “มะพร้าว ของดี วิถีอาเซียน” โดยผู้แทนจากสถานเอกอัครราชทูตสมาชิกอาเซียนประจําประเทศไทย อาทิ ฟิลิปปินส์นําเสนอ “บิโคล เอ็กซ์เพรส” หรือหลนเนื้อไก่ เวียดนามนําเสนอของหวาน ๓ ชนิด ซึ่งเป็นขนมหวานยอดนิยมของเวียดนาม ได้แก่ สาคูมะพร้าวอ่อน เฉาก๊วยถั่วแดงราดน้ํากะทิ และขนมสามสีหรือขนมรวมมิตร อินโดนีเซียนําเสนอ Dadar Gulung หรือแพนเค้กมะพร้าวสไตล์อินโดนีเซีย และ Semar Mendhem หรือเครปห่อข้าวเหนียว ไทยนําเสนอขนมที่ทําจากมะพร้าว ได้แก่ มะพร้าวแก้ว เกสรชมพู่ และวุ้นมะพร้าว และการสาธิตอาหารของกัมพูชา ทั้งนี้ มะพร้าวเป็นไม้ผลที่มีถิ่นกําเนิดพบได้ทั่วไปในภูมิภาคเอเชียตะวันออกเฉียงใต้และผูกพันโดยตรงต่อวิถีชีวิต ความเชื่อและความเป็นอยู่ของชาวอาเซียน ซึ่งประเทศสมาชิกอาเซียนนํา “มะพร้าว” มาใช้ประโยชน์อย่างหลากหลายจากส่วนต่างๆ ของมะพร้าว รวมทั้งนํามาเป็นส่วนประกอบของอาหารทั้งของคาวและของหวาน นอกจากนี้ ยังมีกิจกรรมเล่นเกมและตอบคําถามชิงรางวัลด้วย
ทั้งนี้ วธ.ขอเชิญชวนประชาชนเข้าร่วมกิจกรรมโดยไม่เสียค่าใช้จ่าย สอบถามรายละเอียดเพิ่มเติมได้ที่ศูนย์วัฒนธรรมอาเซียน โทร. ๐ ๒๒๒๔ ๔๒๗๙
-----------------------------------